钦定古今图书集成/明伦汇编/氏族典/第287卷 > 黄宪清
## 钦定古今图书集成/明伦汇编/氏族典/第287卷 > 黄宪清

按《泉州府志》：“宪清，字以宪，晋江人。父伯善，府同知。宪
清领嘉靖甲子乡荐，授阳春令，绝馈遗，禁追呼，赎锾
耗羡，一切屏汰，廉声卓起，迁廉州府同知。剧贼李茂
佯称抚民，而聚不逞，横海上。宪清白大吏，以计散其
党，茂卒就擒。雷廉缺守，宪清两摄篆，并以节爱称，以
最闻而奔父丧，抵家卒。”